binagabag mo ang mapayapa kong buhay; ang dugtong ng demonyo isiniwalat mo ang mga lihim na pinakaiingat ingatan ko, ginising mo ang poot sa akin ng isang bayang dati'nakayuko sa aking bawa'maibigan, pinakalaitlait mo ako, pinakadustadusta sa mata ng lahat, ano ang sa aki'nalalabi? ano ang dapat kong gawin? hindi ako isang babae na sa gitna ng pagkasawi, ay masisiyahan sa pagtutukmol, sa pananambitan, at pananangis! hindi ako ang ulol na magsisisi sa aking mga nagawa; hindi ako batang musmos na mapaluluhod sa aking mga ipinahamak upang sila'hingan ng tawad! ako ay isang tunay na lalaki isang lalaking buhay na lagi ang loob! ako ang bantog na si kapitang memo na di nagugulat kahima'sa kamatayan! ako ang lalaki na marunong maghiganti!!. ah, walang hiya! talastasin mo na isinumpa ko ang ikaw ay patayin! unawain mo patayin!!! narito, narito ako, narito si kapitang memo upang tumupad sa kanyang sumpa!! muling itinaas ng sukab ang kanang kamay; dapwa'ang karawaldawal na nais ay di nagwagi!.